Raheem Sterling

Tidlig liv

Sterling vokste opp i Maverley området  Kingston, Jamaica og ble oppdratt av sin bestemor, før han i en alder av fem år emigrerte til London, England med sin mor. I barndommen gikk han på Copland High School i Wembley, Nord West London Sterling gikk, etter eget utsagn, på en skole for barn med spesielle utdanningsbehov i tre år.

Queens Park Rangers

Selv om andre klubber som Arsenal, West Ham og Fulham viste interesse for Sterling, begynte Sterling på akademiet til QPR i en alder av bare 10 år. Noen år senere i en alder av 14, ble han omtalt på forsiden av Jamaicas riksavis The Gleaner som hyllet hans fremgang og meldte at han hadde "blendet engelsk fotball verden med sitt store talent".

Liverpool

Sterling ble signert i februar 2010 av Rafael Benítez til en startpris på £600,000, som kunne øke til £5 million avhenging av hvor mange kamper han etterhvert gjorde for førstelaget. Han gjorde sin første kamp på førstelaget i en vennskapskamp mot Borussia Mönchengladbach i Tyskland den 1. august 2010.
Sterling skårte sitt første mål for reservelaget til Liverpool i en vennskapskamp mot Hibernian, der han kom inn som innbytter og satte inn utligningen til 2–2. Etter alle vennskapskampene, kom Sterlings første offisielle match i en 2–2 kamp mot reservelaget til Aston Villa. Hans første seier i serien for reservene kom hjemme mot Bristol City, med 3–0 den 28. august 2010. 15. desember skårte Sterling sitt første mål i FA Youth Cup for Liverpools ungdomslag i en overlegen 4–0 seier over Notts County, der Sterling satte inn det tredje målet. Den 14. februar 2011, skårte Sterling hele fem mål for ungdomslaget i en 9–0 seier over Southend United i FA Youth Cup.
Den 24. mars 2012 debuterte Sterling for A-laget til Liverpool, da manager Kenny Dalglish satte han inn som innbytter i en kamp mot Wigan Athletic, bare 17 år og 107 dager gammel, noe som gjorde han til den 2. yngste spilleren noensinne som har spilt for klubben. Sterling kom inn etter 85 minutter i kampen som endte med 1-2 tap. Den 1. mai gjorde han sin andre kamp, igjen som innbytter etter 76 minutter, mot Fulham. Han kom også inn som innbytter de siste 6 minuttene i sesongens siste hjemmekamp, i en 4-1 seier over Chelsea.
Under preseason for sesongen 2012-2013, var Sterling i førstelagstroppen til den nye manageren, Brendan Rodgers. Han spilte i alle tre vennskapskampene på Liverpools USA-turne, mot Toronto FC  , Roma  og Tottenham. Den 2. august fikk Sterling sin første internasjonale kamp på klubbnivå, da han kom inn som innbytter etter 23 minutter for Joe Cole i bortekampen mot hviterussiske FC Gomel som de røde vant 1-0. Uken etter fikk Sterling sin første nettkjenning for førstelaget med et mål i en vennskapskamp mot Bayer Leverkusen. Den 23. august 2012, startet han for Liverpool i en kvalifiseringkamp for Europa League, borte mot skotske Hearts i en 1–0 seier. Tre dager senere startet han sin første seriekamp, hjemme mot Manchester City i en kamp som endte 2-2. Den 20. oktober, skårte Sterling sitt første offisielle mål for Liverpool i det 29. minutt i 1–0 seieren i serien over Reading med et skudd fra kanten av 16-meteren. Han ble med dette den 2. yngste spilleren noensinne til å skåre for Liverpool i en offisiell kamp, bare slått av Michael Owen.
I slutten av november og begynnelsen av desember 2012, ble det meldt at det var uenigheter mellom rådgiverne til Sterling og Liverpool FC om en ny kontrakt, bl.a skal uttalelser fra Brendan Rodgers om at Sterling ville være «dum» om han avslo kontrakten med klubben, ha hisset opp stemningen mellom partene. Samtidig meldte britiske medier om at klubber som Chelsea og Manchester City var ute etter signaturen til Raheem.
Den 21. desember bekreftet imidlertid Liverpool at Sterling hadde signert en ny forlenget kontrakt med klubben. Sterling skårte sitt andre seriemål 2. januar 2013 i kampen mot Sunderland. Sterling endte 2012-13 sesongen med totalt 24 seriekamper og 2 seriemål, 36 kamper totalt.
27. august 2013, skårte han sitt første mål i 2013–14 sesongen, da han skårte mot Notts County i 4–2 seieren i ligacupen. Den 4. desember samme år, fikk han sitt første seriemål for sesongen i 5–1 seieren over Norwich. Hans gode form i desember sørget for at han skårte to mål til, i kampene mot Tottenham Hotspur (5–0) og Cardiff City (3–1). Den 8. februar 2014, skårte han to ganger i 5–1 seieren hjemme over Arsenal. Den 13. april, skårte han Liverpools første mål i 3–2 seieren over Manchester City. En uke senere, skårte han to mål og hadde en målgivende pasning da Liverpool slo Norwich City 3-2 på Carrow Road. Sterling endte 2013-14 sesongen med totalt 30 seriekamper og 9 seriemål, 34 kamper og 10 mål totalt.
Han skårte også det første målet i den første kampen av 2014/2015-sesongen i 2-1 seieren hjemme over Southampton, og hadde den målgivende pasningen til Daniel Sturridge sitt seiersmål. Sterling skårte også i 3-0 seieren borte mot Tottenham, men ble byttet ut etter 86 minutter, da han byttet med Enrique.

Landslagsspill

Sterling har representert England på U-16, U-17, U-19 og U-21 landslagene. På grunn av at han er født på Jamaica, har bl.a hans mor Nadine uttalt at hun ønsker å se ham spille for Jamaica på internasjonalt nivå. Sterling sa om muligheten for å spille for Jamaica: "Når det kommer til den beslutningen, det er når jeg vil bestemme, men hvis Jamaica kaller for meg, hvorfor ikke?". I desember 2012 sa Sterling imidlertid at «Det kommer til å bli England 100 prosent fra nå.».
Sterling ble valgt ut i troppen til England U-17 i U​​-17 VM i 2011 i Mexico. Han scoret et mål fra langt hold i Englands 2-0 seier i åpningskampen mot Rwanda i Pachuca Han scoret også mot Argentina U-17 fotballag i andre runde i en kamp der England til slutt vant 4-2 på straffer.
10. september 2012, ble Sterling plukket ut i troppen til England for første gang, til en kvalifiseringkamp til VM i fotball 2014 mot Ukraina, der han forble en ubenyttet innbytter. Tidlig i oktober samme år ble han for første gang innkalt og brukt i troppen til England U-21 da han kom inn som innbytter i en kamp mot Serbia U-21 den 16. oktober.
Han debuterte for A-landslaget til England den 14. november 2012 i en vennskapskamp mot Sverige som endte med svensk 4-2 seier, og spilte 84 minutter, før han ble byttet ut.
Han ble tatt ut i Englands EM-tropp til EM i Frankrike 2016.
Han ble tatt ut i Englands tropp til VM i fotball 2018 i Russland.

Personlig liv

Sterling har datteren Melody Rose, som ble født i 2012.
Den 1. februar 2013 ble det kjent at Sterling var tiltalt for overfall på en 27 år gammel kvinne. Sterling selv avviste anklagene mot han.